recursal/SuperWikiNEXT-32B huggingface dataset:
**கல்லோ அண்ட் தி கோப்ளின்ஸ்** ஒரு கிரேக்க விசித்திரக் கதை ஆகும். ஃபானி பாபலௌகா, நிக்கொலஸ் போலிடிஸ் மற்றும் ஹாரிஸ் சக்கெல்லாரியோ இக்கதியின் வெவேறு வடிவங்களைச் சேகரித்துள்ளனர்.

சுருக்கம்
---------

ஒரு கொழுத்த பெண்ணுக்கு ஒரு அசிங்கமான மிருகம் போன்ற மூத்த மகளான மார்போ மற்றும் ஒரு அழகான இளைய மகளான கல்லோ இருந்தனர். மக்கள் கல்லோவைப் போற்றினர் மற்றும் மார்போவைப் பார்த்துப் பரிதாபப்பட்டனர்; மார்போ அதை வெறுத்து கல்லோவை எல்லா வேலைகளையும் செய்ய வைத்தாள். 

ஒரு நாள், அவர்களில் ஒருவரை மாவு அரைக்க ஆலைக்குச் செல்லும்படி அம்மா கேட்டார்; கல்லோவை அனுப்புமாறு மார்போ வலியுறுத்தினாள். கல்லோ அங்கு சென்றாள். அஙு பலர் அரைத்துக் கொண்டிருந்தார்கள். மாவு அறைப்பவர் படுக்கைக்குச் செல்வதற்கு முன்பு அவளுடைய தானியங்கள் இயந்திரத்திற்குள் கொட்டப்பட்டன; இதனால் அவள் காத்திருக்க வேண்டியிருந்தது. நள்ளிரவில், பூதங்கள் வெளியே வந்து அவளை சாப்பிட அச்சுறுத்தியது. கல்லோ அவர்கள் அவளை பழைய உடை அணிந்திருக்கையில் சாப்பிட முடியாது என்று கூறினாள்; அவளுக்கு ஒரு புதிய ஆடை தேவைப்படுவதாகக் கூறினாள். அவர்கள் அவளுக்காக ஒரு சிறந்த ஆடையைத் திருடித் தந்தபோது, தனக்கு மற்ற பொருட்களான, ஒரு மேலாடை, ஒரு குடை, ஒரு சீப்பு, முகப் பொடி மற்றும் அவள் நினைக்கும் அனைத்தும் தேவை என்று சொன்னாள். பின்னர் விடியல் வந்ததும் பூதங்கள் வெளியேற வேண்டியிருந்தது. மாவறைப்பவர் அவளின் தானியத்தை அரைத்தார். கல்லோ பூதங்கள் கொடுத்ததையும் மாவையும் எடுத்துக்கொண்டு திரும்பிச் சென்றார்.

மார்போ அவளிடம் பொறாமைப்பட்டு மாவை வீணாக்கினான். புத்தாண்டு தினத்தில், இன்னும் அதிகமாக மாவு தேவைப்பட்டது. அப்போது மார்போ சென்றாள். பூதங்கள் வந்ததும், அவள் முகத்தைச் சொறிந்தன. அவள் உதவிக்காக அலறினாள்;மாவறைப்பவர் அவளைக் காப்பாற்றினார். ஆனால் அவள் எதையும் பெறவில்லை. கல்லோ பூதங்களின் முகப் பொடியை அவள் மீது பூசி அவள் முகத்தைக் குணப்படுத்தினாள்.

வர்ணனை
------

கல்லிகாந்த்சாரோஸ் என்றழைக்கப்படும் இப்பூதங்கள், பூமிக்கு அடியில் வாழ்கின்றன; பூமியைத் தாங்கி நிற்கும் மரத்தை வெட்ட முயற்சிக்கின்றன. அது ஏறக்குறைய கீழே இருக்கும் போது, அவர்கள் கிறிஸ்துமஸ் என்று தெரிந்துகொண்டு குறும்பு செய்ய மேலே வருகிறார்கள்; கிரேக்க மரபுவழிப் பாதிரியார்கள் தண்ணீரை ஆசீர்வதிக்கும் போது அவர்கள் மீண்டும் கீழே தள்ளப்படுகிறார்கள்.

மேலும் பார்க்கவும்
------------------

* வைரங்கள் மற்றும் தேரைகள்
* தந்தை ஃப்ரோஸ்ட் (தேவதைக் கதை)
* அம்மா ஹுல்டா
* முதிய சூனியக்காரி
* கிணற்றில் மூன்று தலைகள்

மேற்கோள்கள்
-----------

1. ↑  Soula Mitakidou and Anthony L. Manna, with Melpomeni Kanatsouli, *Folktales from Greece: A Treasury of Delights*, p 61 ISBN 1-56308-908-4
2. ↑   name="auto">Soula Mitakidou and Anthony L. Manna, with Melpomeni Kanatsouli, *Folktales from Greece: A Treasury of Delights*, p 61 ISBN 1-56308-908-4ISBN 1-56308-908-4
கல்வான் நதி is located in ஜம்மு காஷ்மீர்Galwan RiverGalwan Riverகல்வான் நதி (ஜம்மு காஷ்மீர்)
**கால்வான் ஆறு** *(Galwan River)* என்பது சீனாவின் மேற்கு சிஞ்சியாங் பகுதியில் இருந்து இந்தியாவின் சம்மு காசுமீர் வரை பாய்கின்ற ஒரு நதியாகும். சாம்சுங்லிங் என்ற பகுதியில் தோன்றும் இந்நதி மேற்கு நோக்கிப் பாய்ந்து 34°45′33″வ 78°10′13″கி என்ற ஆள்கூறுகளில் சியோக் ஆற்றுடன் இணைகிறது. சிந்து நதியின் கிளை நதிகளில் நீரின் திசைக்கு எதிராகப் பாயும் நதிகளில் இதுவும் ஒன்றாகும். 

சுமார் 80 கிலோமீட்டர் நீளத்திற்குப் பாயும் இவ்வாற்றில் நீரின் வேகமும் அதிகமாகும். இந்தியாவின் லடாக் பகுதியைச் சேர்ந்த குலாம் ரசூல் கால்வான் என்பவரின் வீரதீரச் செயல்களை பாராட்டும் நினைவாக பிரித்தானிய இந்தியா ஆட்சியாளர்கள், இந்த ஆற்றுக்கு கால்வான் ஆறு எனப்பெயரிட்டனர்.

கல்வான் ஆறும், கால்வான் பள்ளத்தாக்கும் லடாக்கின் வடமேற்கு நிலப்பகுதியான அக்சாய் சின்னில் உள்ளது. இப்பகுதி யாருக்கு சொந்தம் என்பதில் பல ஆண்டுகளாக இந்தியா மற்றும் சீனாவிற்கு இடையே சர்ச்சை நீடிக்கிறது என்றாலும் இப்பகுதி 1959 ஆம் ஆண்டு முதல் சீனக்கட்டுப்பாட்டில் உள்ளது. இப்பள்ளத்தாக்கின் தரைப்பகுதி மிகவும் கடினமாக இருக்கிறது. 1962 ஆம் ஆண்டில் இந்தியா இப்பகுதியில் தன்னுடைய இராணுவப்படையை நிறுத்தி வைத்திருந்தது. ஆனால் 1962-இல் நடைபெற்றஇந்தியச் சீனப் போரில், சீனா வெற்றி பெற்று இப்பகுதியை தனது கட்டுப்பாட்டுக்குள் கொண்டு வந்து விட்டது.

இதனையும் காண்க
--------------

* தவுலத் பெக் ஓல்டி
* துர்புக்-சியோக்-தவுலத் பெக் ஓல்டி சாலை
* சியோக் ஆறு
* பாங்காங் ஏரி
* உண்மையான கட்டுப்பாட்டுக் கோடு
* திஸ்கித்
* துர்புக்

மேற்கோள்கள்
-----------

1. ↑  "Lots In A Name". Himalayan Club. 2013-12-02 அன்று மூலம் பரணிடப்பட்டது. 2013-11-24 அன்று பார்க்கப்பட்டது.
2. ↑  Life and times of the man after whom Galwan river is named
3. ↑  Neville Maxwell (1970). *India's China War*. New York: Pantheon. பக். 26. Archived from the original on 12 ஜனவரி 2012.. பார்த்த நாள்: 29 August 2013.
**கல்வயல் வே. குமாரசாமி** (சனவரி 1, 1944 - திசம்பர் 10, 2016) ஈழத்துக் கவிஞர், கல்வியாளர். சிறுவர் பாடல்கள், கவிதைகள் படைத்துள்ளார். தமிழிலக்கியப் பரப்பில் சிறந்த புலமை கொண்டவர். இவர் இயற்றிய மெல்லிசைப் பாடல்கள் வானொலியில் ஒலிபரப்பாகியுள்ளன. பாலகுமாரன், நந்தா, வாகடனன் போன்ற புனைப்பெயர்களில் எழுதியுள்ளார். இலங்கைப் பத்திரிகைகளில் பல கட்டுரைகளையும் கவிதைகளையும் எழுதியுள்ளார்.

வாழ்க்கைக் குறிப்பு
-------------------

இலங்கையின் வட மாகாணத்தில் சாவகச்சேரியில் கல்வயல் என்ற ஊரைப் பிறப்பிடமாகக் கொண்டவர். சங்கத்தானையில் வாழ்ந்து வந்தவர். அஞ்சல் அதிபராகப் பணியாற்றினார். கோப்பாய் ஆசிரியர் கலாசாலையில் வருகைதரு விரிவுரையாளராக சில காலம் தமிழ் போதித்தார்.

இவர் சிறு வயதில் இருந்தே கவிதை புனையும் ஆற்றல் மிக்கவராகத் திகழ்ந்தார். மரபு மற்றும் புதுக்கவிதையில் ஆளுமை பெற்றவராகவும் குழந்தைப் பாடல்களை எழுதுவதில் வல்லவராகவும் திகழ்ந்தார்.

விருதுகள்
---------

* இந்து சமயப் பேரவையின் கவிமாமணி விரந்து (2000)
* கலாசார அலுவல்கள் திணைக்களத்தின் கலாபூஷணம் விருது (2009)
* மகரந்தச்சிறகு விருது (2011)
* உலகத் தமிழ் இலக்கிய மாநாட்டு விருது (2012)
* தென்மராட்சிப் பிரதேச செயலகத்தின் கலைச்சாகரம் விருது (2014)
* வட மாகாண சபையின் கௌரவ முதலமைச்சர் விருது (2015)
* கலாசார அலுவல்கள் திணைக்களத்தின் காவ்யபிமானி விருது (2016)

வெளியான நூல்கள்
---------------

* சிரமம் குறைகிறது
* மரண நனவுகள்
* பாப்பாப்பா
* பாடு பாப்பா
* பாலர் பா
* முறுகல் சொற்பதம்
* கல்வயல் வே.குமாரசுவாமி கவிதைகள்

மேற்கோள்கள்
-----------

1. 1 2  றஜீபன், கு. "யுத்தத்திற்குப் பின்னரான யாழ்ப்பாணத்துக் கவிதை முயற்சிகள்!". எதுவரை?. 21 சூலை 2015 அன்று பார்க்கப்பட்டது.
[*தொடர்பிழந்த இணைப்பு*]
வங்காளதேசத்தில் சிராஜ்கஞ்ச் மாவட்டத்தின் அமைவிடம்
**சிராஜ்கஞ்ச் மாவட்டம் (**Sirajganj District) (வங்காள மொழி: সিরাজগঞ্জ জেলা, தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் ராஜசாகி கோட்டத்தில் உள்ளது. மத்திய வங்காளதேசத்தில் அமைந்த இம்மாவட்டத்தின் நிர்வாகத் தலைமையிடம் சிராஜ்கஞ்ச் நகரம் ஆகும்.

மாவட்ட எல்லைகள்
---------------

சிராஜ்கஞ்ச் மாவட்டத்தின் வடக்கில் போக்ரா மாவட்டம் மற்றும் நத்தோர் மாவட்டங்களும், மேற்கில் பப்னா மாவட்டம் மற்றும் நத்தோர் மாவட்டங்களும், தெற்கில் பப்னா மாவட்டம் மற்றும் மணிகஞ்ச் மாவட்டமும், கிழக்கில் மணிகஞ்ச் மாவட்டம், ஜமால்பூர் மாவட்டம் மற்றும் தங்காய்ல் மாவட்டங்கள் எல்லைகளாக உள்ளது.

மாவட்ட நிர்வாகம்
----------------

2402.05 சதுர கிலோ மீட்டர் பரப்பளவு கொண்ட இம்மாவட்டத்தை நிர்வாக வசதிக்காக ஒன்பது துணை மாவட்டங்களாகப் பிரிக்கப்பட்டுள்ளது.
இம்மாவட்டத்தில் உல்லபாரா, சஹத்பூர், சிராஜ்கஞ்ச், பெல்குச்சி, ராய்கஞ்ச் மற்றும் காஜிப்பூர் என ஆறு நகராட்சி மன்றங்களும், 82 உள்ளாட்சி ஒன்றியங்களும், 2016 கிராமங்களும் உள்ளது. மாவட்டத்தின் அஞ்சல் சுட்டு எண் 6700 ஆகும். தொலைபேசி குறியிடு எண் 0751 ஆகும்.

பொருளாதாரம்
-----------

வேளாண்மைப் பொருளாதாரத்தையே அதிகம் நம்பியுள்ளது இம்மாவட்டம். இங்கு ஜமுனா ஆறு, கர்தோ ஆறு, போரல் ஆறு, இஷாமதி ஆறு, புல்ஜோரா ஆறுகள் பாய்வதால் நீர் வளமும், மண் வளமும் கொண்டுள்ளது. எனவே நெல், சணல், கரும்பு, வெங்காயம், உருளைக்கிழங்கு, நிலக்கடலை, கடுகு, மிளகாய் முதலிய பயிர்கள் விளைகிறது.

தட்ப வெப்பம்
------------

இம்மாவட்டத்தின் அதிகபட்ச வெப்பம் 34.6° செல்சியஸ் ஆகவும், குறைந்தபட்ச வெப்பம் 11.9° செல்சியஸ் ஆக உள்ளது. ஆண்டு சராசரி மழைப் பொழிவு 1610 மில்லி மீட்டர் ஆகும்.

மக்கள் தொகையியல்
----------------

2402.05 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி மக்கள் தொகை 30,97,489 ஆக உள்ளது. அதில் ஆண்கள் 15,51,368 ஆகவும், பெண்கள் 15,46,121 ஆகவும் உள்ளனர். பாலின விகிதம் 100 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 1290 நபர்கள் வீதம் வாழ்கின்றனர். சராசரி எழுத்தறிவு 42.1% ஆக உள்ளது.இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.

கல்வி
-----

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்புகள் உள்ளது. அவைகள்: ஐந்தாண்டு படிப்புகள் கொண்ட தொடக்கப்பள்ளிகளும் (கிரேடு 1 – 5), ஐந்தாண்டு படிப்புகள் கொண்ட செகண்டரி பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப்பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப்படிப்பு மற்றும் ஒராண்டு கால முதுநிலை பட்டப்படிப்பு கொண்ட பல்கலைக்கழகங்களும், கல்லூரிகளும் உள்ளது.
தாய் மொழியான வங்காள மொழியுடன், ஆங்கில மொழியும் பள்ளி மற்றும் கல்லூரிகளிலும் கற்பிக்கப்படுகிறது.

மேற்கோள்கள்
-----------

1. ↑  Kamrul Islam (2012), "Sirajganj District", in Sirajul Islam and Ahmed A. Jamal (ed.), *Banglapedia: National Encyclopedia of Bangladesh* (Second ed.), Asiatic Society of Bangladesh
2. ↑  Community Report Sirajganj Zila June 2012
[*தொடர்பிழந்த இணைப்பு*]

வெளி இணைப்புகள்
---------------

விக்கிமீடியா பொதுவகத்தில்,  
 ***சிராஜ்கஞ்ச் மாவட்டம்***   
என்பதின் ஊடகங்கள் உள்ளன. 

* Sirajganj official website
**அதிர்ஷ்டம் தந்த அனுபவங்கள்** (*ATHIRSTAM THANTHA ANUPAVANKAL*) என்ற நூல் எழுத்தாளர், நடிகர், பத்திரிக்கை ஆசிரியர் மற்றும் வழக்கறிஞர் என பன்முகங்கள் கொண்ட சோ ராமசாமி எழுதியதாகும். அல்லயன்சு பதிப்பகம் நூலை வெளியிட்டது. நாடகம் - சினிமா - அரசியல் - பத்திரிகை போன்ற பல துறைகளில் இவர் பெற்ற அசாதாரண அனுபவங்கள், சுவையான வினோதமான நிகழ்ச்சிகள் புத்தகத்தில் இடம்பெற்றுள்ளன.

நூலில் இடம்பிடித்த பிரபலங்கள்
-----------------------------

இப்புத்தகத்தில் இந்திராகாந்தி, எம். ஜி. ராமச்சந்திரன், மு. கருணாநிதி, ஜெ. ஜெயலலிதா, ரஜினிகாந்த், வாஜ்பாய், அத்வானி, மொராஜி தேசாய், ராஜீவ் காந்தி, ஜீ.கே.மூப்பானார், ராஜாஜி, சிவாஜி கணேசன், அண்ணாதுரை, கண்ணதாசன், ப. சிதம்பரம், வை. கோபால்சாமி, சுப்பிரமணியம் சுவாமி, பக்தவச்சலம், பாலச்சந்தர், ஓ.வி.அளகேசன், எம்.எஸ்.விஸ்வநாதன், ஜெயபிரகாஷ் நாராயணன், ராம்நாத் கோயங்கா, சந்திரசேகர், சஞ்சீவ ரெட்டி, சரண் சிங், ராஜ்நாராயணன், சஞ்சய் காந்தி, இரா.செழியன், ஆச்சார்ய கிருபளானி, ஜெகஜீவன்ராம், மதுதண்டவதே, பாலா சாஹேப் தேவரஸ், என்.டி.ராமாராவ், சந்திரபாவு நாயுடு, எஸ்.டி.சர்மா, ஜார்ஜ் ஃபெர்னானண்டஸ், வி.எம்.ஜானகி, ஜெயவர்தன, அமிர்தலிங்கம், என பெரும் எண்ணிக்கையிலான பிரபலங்களுடன் நூலாசிரியருக்கு ஏற்பட்ட சுவாரசியமான அனுபவங்கள் நூலில் கட்டுரைகளாக்கப்பட்டுள்ளன.

மேற்கோள்கள்
-----------

1. ↑  "பல்துறை வித்தகர் சோ- நாடகம் முதல் அரசியல் அரங்கு வரை". *Hindu Tamil Thisai*. 2022-12-24 அன்று பார்க்கப்பட்டது.
2. ↑  "10% off – அதிர்ஷ்டம் தந்த அனுபவங்கள் – Athirshtam thantha anubavangal – சோ – அல்லயன்ஸ் – Alliance Publications" (ஆங்கிலம்). 2022-12-24 அன்று பார்க்கப்பட்டது.
3. ↑  "அதிர்ஷ்டம் தந்த அனுபவங்கள் - சோ.ராமசாமி - Athirstam Thantha Anupavankal - Cho Ramaswamy - Athirshtam Thanta Anupavangal - Athirsdam Tandha Anubavankal - Adhirstam Thandha Anubhavankal - Adirstam Dhantha Anubhavankhal - Atirstam Dantha Anubavankhal - Adhir". *Bookwomb* (ஆங்கிலம்). 2022-12-24 அன்று பார்க்கப்பட்டது.

புற இணைப்புகள்
--------------

* இணைய களம்: 'சோ’வின் அறிவார்ந்த நேர்மை
* 'அதிர்ஷ்டம் தந்த அனுபவங்கள்' நூலில், 'துக்ளக்' சோ எழுதியது
100 miles per hour (160 km/h) -க்கும் அதிகமான வேகத்தில் துருவக் காற்றுப்புனல்கள் வீசக்கூடும். அதிவேகக் காற்றுப்புனல்கள் சிவப்பு நிறத்திலும் வேகம் குறைந்தவை நீல நிறத்திலும் காட்டப்பட்டுள்ளன.
கனடா மீது வீசும் அதிவேகக் காற்றுப்புனலில் மேகங்கள்.
**அதிவேகக் காற்றுப்புனல்** (*Jet stream*) என்பது சில கோள்களின் வளிமண்டலத்தில் குறுகலாக வளைந்து வளைந்து வெகு வேகமாக செல்லக்கூடிய (வெப்பக்காற்று) காற்றோட்டமாகும். நமது புவியிலும் இது காணப்படுகிறது. புவியின் நிலவியல் வெப்பநிலை மாறுமண்டல எல்லையின் உயரமான பகுதிக்கு அருகே மேற்கிலிருந்து கிழக்காக வீசக்கூடிய மேற்குக் காற்றுகளாக அமைந்துள்ளன. இவற்றின் பாதை வளைந்து வளைந்து காணப்படும். 'அதிவேகக் காற்றுப்புனல்கள் தனியாகவோ, பிாிந்து பிாிந்தோ, கிளைகளாகவோ பாயக்கூடியவை. அதே நேரத்தில் மாறுபட்ட திசைகளிலும் (அதாவது எதிா்த்திசை) வீசக்கூடியவை.

துருவ அதிவேகக் காற்றுப்புனல்களே வலிமையானவை. இவை கடல் மட்டத்திலிருந்து 9 முதல் 12 கி.மீ உயரத்தில் காணப்படும். (30,000 -39,000 அடி). வெப்ப மண்டல அதி வேகக் காற்றுப்புனல்கள் 10 முதல் 16 கி.மீ உயரத்தில் வீசக்கூடியவை. துருவப்புனல்களும் துணை வெப்பமண்டல புனல்களும் வட கோளார்த்தத்திலும் தென் கோளார்த்தத்திலும் காணப்படும். வட கோளார்த்தத்தில் துருவ காற்றுப்புனல்கள் வட அமெரிக்கா, ஆசியா, ஐரோப்பாவின் மத்திய அட்சப் பகுதியிலிருந்து உயர்அட்சப் பகுதிகளிலும், இடையே காணப்படும் பேராழிகளின் மேலும் பாய்கின்றன. தென் கோளார்த்தத்தில் துருவ காற்றுப்புனல்கள் ஆண்டு முழுவதும் அண்டார்டிக்காவிலேயே வீசுகின்றன.

மேற்கோள்கள்
-----------

1. ↑  Wragg, David W. (1973). *A Dictionary of Aviation* (first ). Osprey. பக். 168. பன்னாட்டுத் தரப்புத்தக எண்:9780850451634. .
2. ↑  *National Geographic* (July 7, 2013). "Jet stream". nationalgeographic.com.
**அதுல் கேஷப்** (Atul Keshap) பஞ்சாப் மாநிலத்தைப் பூர்விகமாகக் கொண்ட அமெரிக்க இந்தியர் ஆவார். அதுல் கேஷப் இலங்கை, மாலத்தீவு நாடுகளுக்கான அமெரிக்கத் தூதராக நியமிக்கப்பட்டுள்ளார். ரிச்சர்டு ராகுல் வர்மாவுக்கு அடுத்தபடியாக தெற்காசியப் பகுதிக்குத் தூதராக நியமிக்கப்படும் இரண்டாவது அமெரிக்க இந்தியர் ஆவார். 1994-ஆம் ஆண்டு முதல் அமெரிக்க வெளியுறவுத் துறையில் பணியாற்றி வரும் அதுல் கேஷப், இந்தியாவிலுள்ள அமெரிக்கத் தூதரகத்தில் அதிகாரியாக இருந்துள்ளார். தற்போது அமெரிக்க வெளியுறவுத்துறை அமைச்சகத்தின் தெற்கு, மத்திய ஆசிய விவகாரங்களுக்கான பிரிவில் துணைச் செயலராக அவர் பொறுப்பு வகித்து வருகிறார்.

பெற்றோர்
--------

பஞ்சாபில் பிறந்த இவரின் தந்தை கேஷப் சந்தர் சென், நைஜீரியாவில், ஐ.நா. வின் பொருளாதார வல்லுனராக பணியாற்றியவர். தாய், ஜே கல்வர்ட், அமெரிக்க வெளியுறவுத் துறையிலும், இந்தியாவில் உள்ள அமெரிக்க தூதரகத்திலும் பணியாற்றி உள்ளார்.

மேற்கோள்கள்
-----------

1. ↑  (2015-08-05). "PN323 — Atul Keshap"(in English). செய்திக் குறிப்பு. பார்க்கப்பட்டது: 2015-08-08.
2. ↑  "Indian-American Atul Keshap confirmed Ambassador to Sri Lanka". *The Hindu*. August 6, 2015.. பார்த்த நாள்: 2015-08-08.
3. ↑  "இலங்கை, மாலத்தீவு நாடுகளுக்கான தூதராக இந்திய அமெரிக்கர் நியமனம்". *தினமணி*. 2015-08-07.. பார்த்த நாள்: 2015-08-08.
4. ↑  "இலங்கையின் அமெரிக்க தூதராக அமெரிக்க இந்தியர் நியமனம்". *தினமலர்*. 2015-08-07.. பார்த்த நாள்: 2015-08-08.

வெளியிணைப்புகள்
---------------

*
சென்னை மாநகரப் போக்குவரத்துக் கழகத்தின் பேருந்து
Benz-Omnibus, 1896
**பேருந்து** அல்லது **மக்கள் இயங்கி** (*Bus*) என்பது சாலையில் கூடுதலான பயணிகளை ஏற்றிச் செல்லும் வகையில் வடிவமைக்கப்பட்ட ஊர்தியாகும். பேருந்தானது அதிகப்படியாக 300 பயணிகள் வரை பயணிக்கும் வகையில் வடிவமைக்கப்பட்டுள்ளது. இன்றைய நகர வாழ்க்கையில் இன்றியமையாத அங்கமாக இது விளங்குகின்றது. மேலும், பள்ளிக்கூடங்கள், கல்லூரிகள், நிருவாகங்கள், சுற்றுலாத்துறைகள் என்று பலதரப்பினர்கள் தங்கள் மாணவர்களின், ஊழியர்களின், வாடிக்கையாளர்களின் போக்குவரத்துக்காகப் பேருந்துகளைப் பயன்படுத்துகின்றன. மாநகரப் பேருந்துகள் அதிகமுள்ள நகரம் நியூயார்க்கு ஆகும்.

வடிவமைப்பு
----------

### கட்டமைப்பு

பேருந்தானது பொதுவாக முன்புற, பின்புற வாசல்கள் உடையதாக அமைக்கப்பட்டிருக்கும். பேருந்தின் விசைப்பொறி முன்புறத்தில் இருக்கும்.

உற்பத்தி
--------

பேருந்து உற்பத்தியில் அடித்தள உற்பத்தி, மேற்கூரை கட்டுதல் ஆகியவை இரு பெரும்பிரிவுகள். இலைலேண்டு, தாட்டா போன்ற நிறுவனங்கள் இந்தியாவில் பேருந்து உற்பத்தியில் முன்னிலை வகிப்பவை.

### அடித்தள உற்பத்தி

* விசைப்பொறியும் கதிர்த்தியும்
* பல்லிணைப்பெட்டியும் (Gearbox) கதிமாற்றலும் (Transmission)
* சில்லுகள்
* முகப்புத்தட்டு, சுக்கான், ஓட்டுநர் இருக்கை

### மேற்கூரை கட்டுதல்

* இருக்கைகள் அமைத்தல்
* மேற்கூரை வடிவமைப்பு
* கதவுகளின் எண்ணிக்கையும் அவற்றின் அமைவிடங்களும்

அடிக்குறிப்பு
-------------

1. ↑  ஐந்து பேர் என்னும்போது 'பேர்' என்னும் சொல் பொதுமக்களை உணர்த்தும். இந்த வகையில் பொதுமக்களை உந்திச் செல்லும் ஊர்தியைப் 'பேருந்து' என்கிறோம். உந்திச் செல்லத் தன்னுடைமையாக வைத்துக்கொள்ளும் ஊர்திகளைத் 'தன்னுந்து' என்கிறோம்.
2. ↑   இளைஞர் இலக்கியம், பாரதிதாசன்
**இ. வை. அனந்தராமையர்** தமிழ்ப் பேராசிரியரும், புலவரும், பதிப்பாசிரியரும் ஆவார்.

வாழ்க்கைக் குறிப்பு
-------------------

இ. வை. அனந்தராமையர் தஞ்சாவூர் மாவட்டம், இடையாற்றுமங்கலத்தில் வைத்தீசுவர ஐயர், தைலம்மாள் ஆகியோருக்குப் பிறந்தார். தமிழாசிரியராக மயிலாப்பூர் பி. எஸ். உயர்நிலைப்பள்ளியில் தமது ஆசிரியப் பணியைத் தொடங்கினார். உ. வே. சாமிநாதையரின் ஓய்விற்குப் பிறகு சென்னை மாநிலக் கல்லூரியின் தமிழ்த்துறைப் பேராசிரியராகப் பணிபுரிந்தார்.

உ.வே.சாவும் அனந்தராமையரும்
--------------------------

அனந்தராமையர் உ.வே.சாவின் அறிமுகம் கிடைக்கப் பெற்று அவருடன் இணைந்து பதிப்புப் பணியாற்றி வந்தார். ஐயரவர்களுக்கு இயல்பாகவே வாய்க்கப் பெற்ற நுண்ணறிவு சாமிநாதையரின் அறிமுகத்தால் மேலும் விரிவடைந்தது. அனந்தராமையரின் அறிவுத் திறனே உ. வே. சா, தாம் மாநிலக்கல்லூரியிலிருந்து ஓய்வு பெற்றபிறகு அப்பணிக்கு அனந்தராமையரைப் பரிந்துரைக்கக் காரணமாயிற்று.

கலித்தொகை பதிப்புப்பணி
----------------------

உ. வே. சாவுடன் இணைந்து பதிப்புப்பணியாற்றிய அனுபவத்தின் முதிர்ச்சியே கலித்தொகைக்கு உரையெழுத அடிப்படையாக அமைந்தது. கலித்தொகையின் முதல் பதிப்பினை 1887 ஆம் ஆண்டு சி. வை. தாமோதரம்பிள்ளை வெளியிட்டார். சி. வை. தாவின் பதிப்பினை அடுத்து இ. வை. அனந்தராமையரின் கலித்தொகை மூன்று சம்புடங்களாகப் பதிப்பிக்கப்பட்டது.

1. பாலைக்கலியும் குறிஞ்சிக்கலியும் முதற்சம்புடமாக 1924 ஆம் ஆண்டு டிசம்பர் திங்கள் வெளியிடப்பட்டது.
2. மருதக்கலியும் முல்லைக்கலியும் இரண்டாவது சம்புடமாக 1925 ஆம் ஆண்டு ஜூன் திங்கள் வெளியிடப்பட்டது.
3. 1931 நவம்பரில் நெய்தற்கலியும் சொற்குறிப்பு அகராதியும் (228 பக்கங்கள்) மூன்றாவது சம்புடமாக வெளியிடப்பட்டது.

தஞ்சை தமிழ்ப் பல்கலைக்கழகம் இந்நூலை முழுமையாக 1984 ஆம் ஆண்டில் மறுபதிப்பு செய்து வெளியிட்டது.

பதிப்பித்த நூல்கள்
------------------

* கலித்தொகை
* ஐந்திணை எழுபது (ஆசிரியர் மூவாதியார், சென்னை, 1931)
* கைந்நிலை (ஆசிரியர் புல்லங்காடர், சென்னை, 1931)

மேற்கோள்கள்
-----------

1. ↑  கி. வா. ஜகந்நாதன் (1983). *என் ஆசிரியப்பிரான்*. திருவான்மியூர்: மகாமகோபாத்தியாய டாக்டர். உ. வே. சாமிநாதையர் நூல்நிலையம். பக். 125-126. .
2. 1 2  விசாலாட்சி, ந. "சங்க இலக்கியப் பதிப்புகள்". 2018-03-25 அன்று மூலம் பரணிடப்பட்டது. 22 திசம்பர் 2017 அன்று பார்க்கப்பட்டது.
3. 1 2  "தமிழ்ப் பொருளிலக்கணப் பேரகராதியில் எடுத்தாண்ட இலக்கிய இலக்கண நூல்களின் பட்டியல்". 22 திசம்பர் 2017 அன்று பார்க்கப்பட்டது.
**இல்லிபரம்பில் கோரா சாக்கோ** (*Illiparambil Corah Chacko*) இந்தியாவின் கேரள மாநிலத்தைச் சேர்ந்த ஓர் எழுத்தாளராவார். சிறந்த புவியியலாளர், தத்துவவியலாளர், இலக்கண அறிஞர் என்ற வேறு முகங்களும் இவருக்கு உண்டு. 1875 முதல் 1966 ஆம் ஆண்டு கால பகுதியில் இவர் வாழ்ந்தார்.

கேரளாவின் ஆலப்புழா நகரம் குடநாடு தாலுக்காவிலுள்ள புலிங்குன்று கிராமத்தில் இவர் பிறந்தார். எர்ணாகுளத்தில் உள்ள மகாராசா கல்லூரியில் பட்டம் பெற்ற பிறகு, சாக்கோ இலண்டன் சென்று இலண்டன் பல்கலைக்கழகத்தின் இம்பீரியல் அறிவியல் மற்றும் தொழில்நுட்பக் கல்லூரியில் இயற்பியல் பயின்றார். இராயல் சுரங்கம் பள்ளியின் உறுப்பினராகவும் திருவாங்கூர் மாநிலத்தின் மாநில புவியியலாளராகவும், தொழில்துறை இயக்குநராகவும் இருந்தார்.

இவர் ஆங்கிலம், மலையாளம் மற்றும் சமசுகிருதத்தில் நன்கு அறியப்பட்ட எழுத்தாளராக இருந்தார். 1956 ஆம் ஆண்டு இவ எழுதிய 'பானநீய பிரத்யோதிதம்' என்ற படைப்பிற்காக இவருக்கு கேந்திர சாகித்திய அகாடமி விருது வழங்கப்பட்டது. இவரது பெயரில் அகாதமி ஒரு கொடை விருதையும் அளிக்கிறது. சாக்கோவின்
மற்ற படைப்புகளில் சமசுகிருத கவிதையான 'கிறிசுத்து சகாசுரநாமம்' (கிறிசுதுவின் ஆயிரம் பெயர்கள்) என்ற கவிதையும் அடங்கும். இவருக்கு போப் 'செவலியர்' என்ற பட்டமும் வழங்கப்பட்டது.

மேற்கோள்கள்
-----------

1. ↑  "Illiparambil Corah Chacko, B. A. B. Sc. [ഇല്ലിപ്പറമ്പില്‍ കോര ചാക്കോ, ബി. എ. ബി. എസ്‌. സി. / इल्लिप्परंपिल् कोर चाक्को, बि. ए. बि. एस्. सि". D. C. Kandathil, NYU. 6 June 2012 அன்று மூலம் பரணிடப்பட்டது. 2007-12-23 அன்று பார்க்கப்பட்டது.
2. ↑  I\_C\_Chacko Endowment Awards

புற இணைப்புகள்
--------------

* "`I. C. Chacko, Illiparambil'". D. C. Kandathil, NYU. 6 June 2012 அன்று மூலம் பரணிடப்பட்டது. 2007-12-23 அன்று பார்க்கப்பட்டது.
**பர்வதராஜகுலம்** (*Parvatha Rajakulam*) அல்லது **செம்படவர்** (*Sembadavar*) எனப்படுவோர் இந்திய மாநிலங்களான, தமிழ்நாடு மற்றும் புதுச்சேரி பகுதிகளில் சோழ மண்டல கடற்கரையில் வாழுகின்ற ஒரு மீனவ சமூகத்தினர் ஆவர். இச்சமூகத்தினர் **செம்படவர்** என்னும் பெயரையே முதன்மையாக பயன்படுத்துகின்றனர்.

இச்சமூகத்தினர் மீன்பிடித் தொழிலை முதன்மையாக செய்து வருகின்றனர். இவர்கள் கடல் மற்றும் ஆறுகளில் மீன்பிடி வலையுடன் மீன் பிடிக்கின்றனர்.

இச்சமூகத்தினர் ஆந்திரா மற்றும் தெலுங்கானாவில் *சம்பூனி ரெட்டி* என்ற பெயரில் உள்ளனர். இவர்களின் தோற்றம் குறித்து பல கோட்பாடுகள் உள்ளன, ஆனாலும் அவை பண்டைய காலங்களிலிருந்து தமிழ்நாடு மற்றும் புதுச்சேரி பகுதியில் பதிவு செய்யப்பட்டுள்ளன.

சொற்பிறப்பு
-----------

*செம்படவர்* என்ற பெயர் புராண ரீதியாக இந்து கடவுளான, சிவனுடன் இணைக்கப்பட்டுள்ளது. இந்த பெயர் *சம்பு* என்ற தமிழ் சொற்களிலிருந்து பெறப்பட்டது, சிவன் மற்றும் படவர் என்ற பெயர் படகு வீரர்கள், அதாவது "சிவனின் படகு வீரர்கள்" என்று பொருள்படும். இந்த பெயர் *செம்* என்பதிலிருந்து பெறப்பட்டிருக்கலாம், இதற்கு *நல்லது* என்று பொருள் மற்றும் படவர் என்பதுடன் சேர்த்து, "நல்ல படகு வீரர்கள்" என்பதாகும்.

இவர்கள் தமிழ்நாடு அரசு இடவொதுக்கீட்டுப் பட்டியலில், மிகவும் பிற்படுத்தப்பட்ட பிரிவில் உள்ளனர்.

மேற்கோள்கள்
-----------

1. 1 2  Singh, Kumar Suresh; India, Anthropological Survey of (2001) (in en). *People of India*. Anthropological Survey of India. பக். 725, 1312. பன்னாட்டுத் தரப்புத்தக எண்:9788185938882. .
2. ↑  Fisheries, Madras (India : State) Dept of (1927) (in en). *Bulletin*. பக். 82. .
3. ↑  Nārāyaṇaṉ, Ka Ilakkumi; Gangadharan, T.; Chandrasekar, N. (1999) (in en). *Salem City: An Ethnohistory (1792-1992)*. Vysya college. பக். 47. .
4. ↑   (in en) *Memoirs of the Asiatic Society of Bengal*. Royal Asiatic Society of Bengal. பக். 234. .
5. ↑   (in en) *People of India: A - G.*. Oxford Univ. Press. 1998. பக். 2791. பன்னாட்டுத் தரப்புத்தக எண்:9780195633542. .
6. ↑  State), Madras (India : (1962) (in en). *Madras District Gazetteers*. Superintendent, Government Press. பக். 154. .
***மகிளா பக்சு*** (*Mahila Paksh*) என்பது மத்தியப் பிரதேசத்தில் உள்ள குவாலியரிலிருந்து இந்தியில் வெளியிடப்படும் இந்தியப் பெண்கள் செய்தித்தாள் ஆகும். பெண்களுக்கு எதிரான குற்றங்கள் முதல் பல்வேறு துறைகளில் பெண்கள் பெற்ற வெற்றி வரையிலான சிக்கல்களையும் பாடங்களையும் உள்ளடக்கிய செய்திகளை இது வெளியிடுகிறது. இந்த செய்தித்தாள் சிறீவசுதவா குடும்பத்தினரால் வெளியிடப்பட்டது. ஆண்டுக்கு இரண்டு டாலர்கள் மற்றும் ஐம்பது செண்டு என்ற கட்டணத்தில் நபர்களைச் சந்தாதாரர்களை இணைப்பதன் மூலம் செயல்படுகிறது.

மகிளா பக்சு நாளிதழின் தலைமை ஆசிரியர் சாம்ன்வி குமார் கருத்தின்படி, இந்தப் பத்திரிகையின் நோக்கமாக, "பெண்களுக்கு சமூகப் பிரச்சினைகளைப் பற்றிய விழிப்புணர்வை ஏற்படுத்துவது மட்டுமல்லாமல், தங்களைப் பற்றிய விழிப்புணர்வை ஏற்படுத்துவதாகும். பெண்கள் தங்களைப் புரிந்துகொள்வதில்லை மற்றும் தங்களின் திறனை உணர்வதில்லை. இவர்களின் திறன், திறமை மற்றும் மகளிரின் திறனை மற்றவர்கள் அங்கீகரிக்க வேண்டும் மகளிர் தங்கள் சொந்த சுதந்திரமான முடிவுகளை தங்களை உணர்ந்தால் தான் எடுக்க முடியும்" என்பதாகும்.

இந்தச் செய்தித்தாள் இந்தியா முழுவதிலிமிருந்து பெண்களின் வெற்றிக் கதைகளைப் பதிவு செய்கின்றது. ஆனால் ஒப்பீட்டளவில் உரிமையற்ற மற்றும் பொதுவாக அவர்களின் உணர்வுகள் அல்லது சூழ்நிலைகளைப் பற்றிப் பேசுவதைத் தடுக்கும் ஏழை மற்றும் கல்வியறிவற்ற பெண்களால் தொகுக்கப்பட்ட பல கதைகளும் இதில் அடங்கும். இக்கதைகள் அனைத்தும் தொகுப்பாசிரியர்கள் உதவியுடன் வெளியிடப்படுகின்றன. இது குறித்து பெண்களுக்குப் பயிற்சியும் அளிக்கப்படுகின்றன.

மத்தியப் பிரதேச மாநில மகளிர் ஆணையர் காந்தா தோமர், மகிளா பக்சு குறித்து, "மகிளா பக்சு பெண்களின் பல்வேறு பிரச்சனைகளை முன்வைக்கும் மத்தியப் பிரதேசத்தின் தனித்துவமான செய்தித்தாள். இந்த செய்தித்தாளின் முன்முயற்சிகள் மூலம், இப்பகுதியில் பல்வேறு நடவடிக்கைகளை மேற்கொள்ள எங்களுக்கு நிறைய உதவிகள் கிடைத்துள்ளன. ஆண் ஆதிக்க சமூகத்தில் இந்த மகளிர் பத்திரிகை மகளிர் மேம்பாட்டிற்கு அற்புதமான பணியினைச் செய்கிறது" எனக் கருத்து தெரிவிக்கின்றார்.

மேற்கோள்கள்
-----------

1. 1 2  "India's first women-centric newspaper | Newswatch". Newswatch.in. 2014-05-04 அன்று பார்க்கப்பட்டது.

* இந்தியாவின் முதல் பெண்களை மையமாகக் கொண்ட கட்டுரை. ஆசியா நியூஸ் இன்டர்நேஷனல், 2007.
* க்ளீன், லாரன் டி. செப்டம்பர் 30, 2007. இந்தியா பேப்பர் ஒதுக்கப்பட்ட பெண்களை நிருபர்களாக தட்டுகிறது.
* குல்லர், மிருது மற்றும் பாப் கார்பீல்ட். மே 4, 2007. அவர்களின் உரிமைகளுக்காக எழுதுதல். ஊடகத்தில்: தேசிய பொது வானொலி .
**மகிழ்ச்சி பள்ளத்தாக்கு இந்து கோயில்** (Happy Valley Hindu Temple) ஹொங்கொங், ஹொங்கொங் தீவு பகுதியில் மகிழ்ச்சி பள்ளத்தாக்கு நகரில் இருக்கும் இந்து சமயத்தினருக்கான ஒரு வழிபாட்டுத் தலமாகும். ஹொங்கொங்கில் இந்து சமயத்தினருக்கான வழிபாட்டுத் தலங்கள் இரண்டே உள்ளன. அதில் ஒன்று இதுவாகும். மற்றொன்று கவுலூன் பகுதியில் சிம் சா சுயி நகரில் கவுலூன் மந்திர் இந்து கோயில் ஆகும். கோயிலின் பூசகர்களாக வடயிந்தியரே உள்ளனர். இந்த கோயிலுக்கு இந்தி, நேபாளி, தமிழர் மற்றும் சிங்களவர் என பல மொழியினரும் செல்வர்.

அமைவிடம் மற்றும் முகவரி
-----------------------

இந்த கோயில் ஹொங்கொங் தீவில், மகிழ்ச்சி பள்ளத்தாக்கு (Happy Valley) எனும் நகரில் உள்ளது. ஹொங்கொங்கில் இரண்டு இந்து கோயில்கள் இருந்தாலும், இந்த கோயிலே பெரிதானதும், பிரசித்திப்பெற்றதும் ஆகும். இது மோகன் மண்டபம், மகிழ்ச்சி பள்ளத்தாக்கு இந்து கோயில், முதலாம் மாடி, வொங் நெய் சொங் வீதி, மகிழ்ச்சி பள்ளத்தாக்கு எனும் முகவரியில் உள்ளது.

ஞாயிறு மற்றும் சிறப்பு நாட்களில் மக்கள் அதிகமாகக் காணப்படும். இந்த கோயிலுக்கு ஹொங்கொங்கில் வீட்டுப் பணியாளர்களாக பணிப்புரியும் சிங்களவர்களும் அதிகம் செல்வதைக் காணலாம். ஞாயிற்றுக்கிழமை பகல் அன்னதானம் வழங்கப்படுகிறது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2012-09-08 அன்று மூலம் பரணிடப்பட்டது. 2011-02-20 அன்று பார்க்கப்பட்டது.

இவற்றையும் பார்க்கவும்
----------------------

* சிம் சா சுயி இந்து கோயில்

வெளியிணைப்புகள்
---------------

* கோயில் விபரம்
* ஐயப்பன் பூசை **காணொளி**
**லூயிசு சலிவன்** எனப் பரவலாக அறியப்படும் **லூயிசு என்றி சலிவன்** (Louis Henry Sullivan, செப்டெம்பர் 3, 1856 – ஏப்ரல் 14, 1924) ஒரு அமெரிக்கக் கட்டிடக்கலைஞர். இவர் வானளாவியின் தந்தை எனவும், கட்டிடக்கலையில் நவீனத்துவத்தின் தந்தை எனவும் அறியப்படுகிறார். இவர் ஒரு செல்வாக்கு மிக்க கட்டிடக்கலைஞர். புகழ் பெற்ற கட்டிடக்கலைஞரான பிராங்க் லாயிட் ரைட்டுக்கு வழிகாட்டியாக இருந்ததுடன், பிரைரீ குழு என அழைக்கப்பட்ட சிக்காகோவின் கட்டிடக் கலைஞர் குழுவொன்று இவரிடம் இருந்தே தூண்டுதல் பெற்றனர். என்றி ஆப்சன் ரிச்சார்ட்சன், பிராங்க் லாயிட் ரைட் ஆகியோரும் சலிவனும் அமெரிக்கக் கட்டிடக்கலையின் மும்மூர்த்திகள் எனப்படுகின்றனர். இவர் இறந்த பின்னர், 1944 ஆம் ஆண்டில், அமெரிக்கக் கட்டிடக்கலைஞர் சங்கத்தின் தங்கப் பதக்கம் இவருக்கு வழங்கப்பட்டது.

தொடக்கக் காலமும், தொழிலும்
--------------------------

லூயிசு என்றி சலிவன், அயர்லாந்து நாட்டவரான பட்ரிக் சலிவனுக்கும், சுவிசுக்காரரான அன்ட்ரியேன் லிஸ்ட் என்பவருக்கும் மகனாகப் பிறந்தார். இவர்கள் இருவரும் 1840களின் பிற்பகுதியில் அமெரிக்காவுக்குப் புலம் பெயர்ந்திருந்தனர். உயர்தரப் பள்ளிப் படிப்பை முடித்துக்கொண்ட லூயிசு சலிவன், சிறிது காலம் மசச்சூசெட்சு தொழில்நுட்ப நிறுவனத்தில் கட்டிடக்கலை பயின்றார். 16 வயதிலேயே மசச்சூசெட்சு தொழில்நுட்ப நிறுவனத்தில் சேர்ந்த சலிவன் ஓராண்டு அங்கே படித்த பின்னர், பிலடெல்பியாவுக்குச் சென்றார். அங்கே கட்டிடக்கலைஞர் பிராங்க் பர்னெசு (Frank Furness) என்பவரிடம் பணியில் அமர்ந்தார்.

1873ன் பொருளாதார நெருக்கடியினால், பர்னசின் அலுவலகத்துக்கு வேலைகள் கிடைப்பது அரிதாகியது. இதனால், சலிவன் பணியில் இருந்து நீங்கும்படி ஆயிற்று. இந்நிலையில் சலிவன் சிக்காகோவுக்குச் சென்றார். 1871ல் ஏற்பட்ட பெரும் சிக்காகோ தீ விபத்தைத் தொடர்ந்து அங்கே கட்டிட வேலைகள் பெருமளவில் இருந்தன. சலிவன், சிக்காகோவில், வில்லியம் லெபாரன் ஜென்னி (William LeBaron Jenney) என்பவரிடம் பணியில் அமர்ந்தார். ஜென்னியே, முதல் எஃகுச் சட்டத்தினாலான கட்டிடத்தைக் கட்டியவர் என்ற பெருமையைப் பெற்றவர். ஓராண்டிலும் குறைவாகவே அவரிடம் பணிபுரிந்த சலிவன் பாரிசுக்குச் சென்று, ஓராண்டு இக்கோல் டெஸ் பியூக்ஸ் ஆர்ட்ஸ் நிறுவனத்தில் கல்வி பயின்றார். பின்னர் சிக்காகோ திரும்பிய அவர், ஜோசெப் எஸ். ஜான்ஸ்டன் & ஜான் ஏடெல்மன் (Joseph S. Johnston & John Edelman) என்னும் நிறுவனத்தில் படவரைஞராக வேலை பெற்றார். 1879ல் டாங்க்மார் அட்லர் (Dankmar Adler) என்பார் சலிவனைப் பணிக்கு அமர்த்தினார். ஓராண்டுக்குப் பின்னர் சலிவன் அந்நிறுவனத்தில் ஒரு பங்குதாரர் ஆனார். இது சலிவனின் மிகவும் பயன் விளைத்த ஆண்டுகளின் தொடக்கத்துக்கு வித்திட்டது.

குறிப்புக்கள்
-------------

1. ↑  Kaufman, Mervyn D. (1969). *Father of Skyscrapers: A Biography of Louis Sullivan.* Boston: Little, Brown and Company.
2. ↑  Chambers Biographical Dictionary. London: Chambers Harrap, 2007. s.v. "Sullivan, Louis Henry,"  (subscription required)
மிசிசிப்பிப் பண்பாட்டைச் சேர்ந்த உள்ளீடற்ற மட்பாண்டக் குவளை, found at Rose Mound in குரொஸ் கவுண்டி, ஆர்க்கன்சாஸ் பகுதியில் உள்ள ரோஸ் மவுண்டில் கண்டுபிடிக்கப்பட்டது. 1400-1600. உயரம்: 8 அங்குலங்கள் (20 சமீ).
**மிசிசிப்பிப் பண்பாடு** என்பது, *மண்மேடு கட்டும்* (mound-building) தொல்குடி அமெரிக்கப் பண்பாடு ஆகும். இது இன்றைய ஐக்கிய அமெரிக்காவின் நடுமேற்கு, கிழக்கு, தென்கிழக்குப் பகுதிகளில் ஏறத்தாழ கி.பி 800 தொடக்கம் 1500 வரை நிலவியது. இக்காலப் பகுதி இடத்துக்கிடம் வேறுபட்டும் காணப்பட்டது. மிசிசிப்பிப் பண்பாட்டு மக்கள் ஐரோப்பாவின் செப்புக் கால மக்களுடன் ஒப்பிடத் தக்கவர்கள். இப் பண்பாடு, மிசிசிப்பி ஆற்றுப் பள்ளத்தாக்குப் பகுதிகளில் உருவானது. கிளை ஆறான தென்னசி ஆற்றுப் பள்ளத்தாக்கில் நிலவிய பண்பாடுகளும் இக்கால கட்டத்தில் மிசிசிப்பிப் பண்பாட்டின் இயல்புகளைப் பெறத் தொடங்கின. ஏறத்தாழ காலம் கணிக்கப்பட்ட எல்லா மிசிசிப்பிப் பண்பாட்டுக் களங்களுமே 1539 ஆம் ஆண்டுக்கு முற்பட்டவையாகக் காணப்படுகின்றன. இங்கே மிகக் குறைவான ஐரோப்பியப் பொருட்களே கண்டுபிடிக்கப்பட்டு உள்ளன. இது இப்பண்பாடு முழுவதும் ஐரோப்பியர் வருகைக்கு முன்னரே நிலவியதைக் காட்டுகின்றது.

பண்பாட்டு இயல்புகள்
-------------------

மேடை மேடுகள் at the Kincaid Site in Massac Co. Ill.
மிசிசிப்பிப் பண்பாட்டுக்கு உரிய இயல்புகளாகப் பல இனம் காணப்பட்டுள்ளன. கீழே தரப்பட்டுள்ள எல்லாமே எல்லா மிசிசிப்பிப் பண்பாட்டுக் குழுவினருக்கும் பொதுவானவை என்று சொல்ல முடியாது எனினும், அவர்கள் எல்லோருமே இவற்றில் சிலவற்றையோ அல்லது முழுவதையுமோ பயன்படுத்துவதில் தங்கள் முன்னோரிலும் வேறுபட்டிருந்தார்கள்.

1. மேற்பகுதி தட்டையான பிரமிட்டு மேடுகள் அல்லது மேடை வடிவ மேடுகளை அமைத்தனர். இவ்வாறான மேடுகள் பொதுவாகச் சதுரம், நீள்சதுரம் அல்லது மிக அரிதாக வட்ட வடிவில் இருந்தன. இம்மேடுகளுக்கு மேல், வீடுகள், கோயில்கள், அடக்கக் கட்டிடங்கள் அல்லது வேறு அமைப்புக்கள் அமைக்கப்பட்டன.
2. சோழப் பயிர் சார்ந்த வேளாண்மை. பல பகுதிகளில் மிசிசிப்பிப் பண்பாட்டுத் தொடக்கம் ஒப்பீட்டளவில் பெரும்படியான, செறிந்த சோழப் பயிர்ச் செய்கைத் தொடக்கத்துடன் ஒத்திசைவாக உள்ளது.
3. பரவலான வணிக வலையமைப்பு. இது மேற்கில் றொக்கீஸ், வடக்கில் பேரேரிகள், தெற்கில் மெக்சிக்கோக் குடா, கிழக்கில் அத்லாந்திக் பெருங்கடல் வரை பரந்து இருந்தது.
4. குழுத்தலைமை (chiefdom) முறை அல்லது இது போன்ற சமூகச் சிக்கல்தன்மையின் வளர்ச்சி.
5. நிறுவனப்படுத்தப்பட்ட சமூகச் சமனில்நிலையின் வளர்ச்சி.
6. அரசியல் மற்றும் சமயக் கூட்டு அதிகாரம் ஒன்று அல்லது மிகச் சிலர் கையில் குவிந்தமை.
7. குடியிருப்புகளின் படிநிலை அமைப்பு. பெரிய மேடு ஒன்றுடன் கூடிய ஒரு முதன்மை மையமும், அதன் கட்டுப்பாட்டுக்கு உட்பட்ட சிறிய குடியிருப்புக்களும். இவை சிறிய மேடுகளைக் கொண்டிருக்கக் கூடும்.

இவர்களிடம் எழுத்து முறையோ அல்லது கற்களால் கட்டிடங்களைக் கட்டும் முறையோ இருக்கவில்லை. இயற்கையாகக் கிடைத்த உலோகப் பொருட்களைப் பயன்படுத்தினார்கள். ஆனால், இரும்பு தாதுக்களை உருக்கி இரும்பு எடுக்கத் தெரிந்திருக்கவில்லை.

காலவரிசை
--------

மிசிசிப்பிப் பண்பாட்டுக் காலம் பொதுவாக மூன்று பகுதிகளாகப் பிரிக்கப்படுவது உண்டு:

1. தொடக்க மிசிசிப்பிப் பண்பாட்டுக் காலம் (கி.பி 1000 - 1200)
2. இடை மிசிசிப்பிப் பண்பாட்டுக்காலம் (கி.பி 1200 - 1400)
3. பிந்திய மிசிசிப்பிப் பண்பாட்டுக்காலம் (கி.பி 1400 - ஐரோப்பியர் தொடர்பு)
**மிசேல் ஆனந்தராஜா** (*Michelle Ananda-Rajah*) ஆத்திரேலிய மருத்துவரும், அரசியல்வாதியும் ஆவார். இலங்கைத் தமிழ்ப் பின்னணியைக் கொண்ட இவர் 2022 ஆத்திரேலிய நாடாளுமன்றத் தேர்தலில் தொழிற்கட்சி சார்பாகப் போட்டியிட்டு வெற்றி பெற்று நாடாளுமன்ற உறுப்பினரானார். அரசியலில் நுழைவதற்கு முன்பு, இவர் ஒரு மருத்துவ-அறிவியலாளரும், தொற்று நோய் மருத்துவராகவும் பணியாற்றினார். ஆத்திரேலிய நாடாளுமன்றத்திற்குத் தெரிவான இலங்கைத் தமிழ்ப் பின்னணியைக் கொண்ட முதலாமவர் இவராவார்.

வாழ்க்கைக் குறிப்பு
-------------------

இங்கிலாந்தில் பிறந்த மிசேல், இலங்கைத் தமிழ்ப் பின்னணியைக் கொண்டவர். இவரது பதினோராவது அகவை வரை சாம்பியாவில் பெற்றோருடன் வாழ்ந்து வந்தார். தந்தை ஒரு பட்டயக் கணக்காளர். தாயார் ஐநாவின் நமீபியா நிறுவனத்தில் பல்வேறு நிர்வாகப் பொறுப்புகளில் பணியாற்றியவர். அங்கிருந்து குடிவரவாளர்களாக பெற்றோருடன் ஆத்திரேலியாவிற்குக் குடி பெயர்ந்தார். சிட்னி பல்கலைக்கழகத்தில் சேர்ந்து 1997 இல் மருத்துவப் பட்டம் பெற்றார். பின்னர் 2004 இல் மெல்பேர்ண் பல்கலைக்கழகத்தில் முனைவர் பட்டத்தையும் பெற்றார். 25 ஆண்டுகளாக நாட்டின் பெரிய பொது மருத்துவமனைகளில் மருத்துவராகப் பணியாற்றிய அனுபவம் கொண்ட இவர், 2020-21 கோவிடு பெருந்தொற்றுக் காலத்தில் சுகாதாரப் பணியாளர்களுக்குச் சிறந்த உடல்நலம் மற்றும் பாதுகாப்புத் தரங்களுக்கான நியமங்கள் குறித்து வாதிட்ட ஒரு செயற்பாட்டாளராகவும் இருந்திருக்கிறார்.

இவர் இரண்டு குழந்தைகளுக்குத் தாய் ஆவார்.

அரசியலில்
---------

மிசேல் ஆனந்தராஜா 2022 ஆத்திரேலிய நாடாளுமன்றத் தேர்தலில் விக்டோரியா மாநிலத்தின் மெல்பேர்ணின் தென்கிழக்குப் புறநகர்ப் பகுதியான இகின்சு (*Higgins*) தொகுதியில் ஆத்திரேலியத் தொழில் கட்சியின் சார்பில் போட்டியிட்டார். 1949 இல் உருவாக்கப்பட்டதில் இருந்து லிபரல் கட்சி வசம் இருந்த இத்தொகுதியில் முதல் தடவையாக தொழிற்கட்சி வெற்றி பெற்றது. முன்னாள் பிரதமர்கள் ஹரல்ட் ஹோல்ட், சேர் ஜோன் கோர்ட்டன், முன்னாள் கருவூலக் காப்பாளர் பீட்டர் கொஸ்டெல்லோ ஆகியோர் இத்தொகுதியைப் பிரதிநிதித்துவப்படுத்திய முக்கிய லிபரல் கட்சி அரசியல்வாதிகள் ஆவர். 2022 தேர்தலில் மிசேலுக்கு 53.03% வாக்குகளும், லிபரல் கட்சி வேட்பாளரான கேட்டி அலனுக்கு 46.97% வாக்குகளும் பதிவாயின.

மேற்கோள்கள்
-----------

1. ↑  "Labor on track to win marginal seats of Chisholm and Higgins from Liberal Party" (in en-AU). *ABC News*. 21 May 2022. .
2. ↑  "Too little too late: voters turn on Morrison in affluent seat of Higgins" (in en). *the Guardian*. 19 May 2022. .
3. ↑
4. 1 2 3 4 5 6  "Melbourne Doorstop Interview with Labor Candidate for Higgins Dr Michelle Ananda-Rajah". 13 நவம்பர் 2021. .
5. ↑  Higgins, VIC பரணிடப்பட்டது 2022-05-21 at the வந்தவழி இயந்திரம், *2022 Tally Room*, Australian Electoral Commission.

வெளி இணைப்புகள்
---------------

* டுவிட்டரில் மிசேல் ஆனந்தராஜா
* ஆனந்தராசாவுடன் குலசேகரம் சஞ்சயன் நடத்திய உரையாடல், சிறப்பு ஒலிபரப்புச் சேவை, 03 சூன் 2022

| ஆஸ்திரேலிய நாடாளுமன்றம் |
| --- |
| முன்னர்**கேட்டி அலன்** | **இகின்சு தொகுதி நாடாளுமன்ற உறுப்பினர்**2022–இன்று | **பதவியில் உள்ளார்** |

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| கல்விசார் | 
* ORCID

 |
| மக்கள் | 
* Trove

 |
மிசியோ காகு
**மிசியோ காகு** ( Michio Kaku 24 சனவரி 1947) என்பவர் சப்பானிய அமெரிக்க அறிவியலாளர் ஆவார். தெரியியலிலும், எதிர்கால அறிவியல் வளர்ச்சியிலும் ஈடுபாடு கொண்டு அறிவியல் கருத்துகளைப் பரப்பி வருபவர். தெரியியல் தொடர்பான பல   நூல்கள் எழுதியிருக்கிறார்.  இணையத்திலும் வலைப்பூக்களிலும் எழுதி வருகிறார். வானொலி, தொலைக்காட்சிகளில் பேசி வருகிறார்.  பிபிசி, டிஸ்கவரி சேனல், ஹிஸ்டரி சேனல், சயன்ஸ் சேனல் போன்ற தொலைக்காட்சிகளில் தோன்றி தம் அறிவியல் கருத்துக்களைப் பேசி வருகிறார்.

வாழ்க்கைச் சுருக்கம்
--------------------

மிசியோ காகு அமெரிக்காவில், கலிபோர்னியா மாநிலத்தில், சாண் ஓசே என்ற நகரில் பிறந்தார். இளமைக் காலம் முதல் தெரியியல் அறிவியலில் ஈடுபாடு கொண்டார். நியூ மெக்சிகோவில் நடந்த அறிவியல் கண்காட்சியில் அறிவியல் அறிஞரான எட்வார்ட் டெல்லர் என்பவரைச் சந்தித்து அவருடைய கவனத்தையும் அன்பையும் பெற்றார்.  எர்ட்ஸ் பொறியியல் உதவித் தொகை இவருக்குக் கிடைத்தது.  ஆர்வர்டு பல்கலைக்கழக்தில் பயின்று 1968 இல் பட்டம் பெற்றார்.   1972 இல்  பெர்கிலியில் கலிபோர்னியா பல்கலைக் கழகத்தில் ஆய்வுப் பட்டம் பெற்றார். அதே ஆண்டில் பிரின்சுடன் பல்கலைக்கழகத்தில் உரையாற்றும் வாய்ப்பும் கிடைத்தது. வியட்நாம் போர் நிகழ்ந்த காலகட்டத்தில் அமெரிக்கப் படையில் பணி புரிய வாய்ப்புக் கிடைத்ததால் அதற்கான பயிற்சியைக்  காகு பெற்றார்.

அறிவியல் பணிகள்
---------------

குவாண்டம் மெக்கானிக்சு என்ற  பகவு விசையியல் தொடர்பான ஆய்வுகளில் ஈடுபட்டார். பிரின்சுடன் பல்கலைக்கழகம் மற்றும் நியூ யார்க்குப் பல்கலைக் கழகம் ஆகியவற்றில் 1973 முதல் 1990 வரை வருகையராகவும்  உறுப்பினராகவும் இருந்தார். நியூயார்க்கில் உள்ள சிட்டி கல்லூரியில் கோட்பாட்டு அறிவியல் பேராசிரியராக இருக்கிறார். பிசிக்கல் ரிவ்யூ போன்ற அறிவியல் இதழ்களில் கட்டுரைகள் எழுதுகிறார்.  
காகு அறிவியலை மக்களிடையே பரப்பியவர் என்ற பெருமையை ஈட்டியுள்ளார்.

எழுதிய நூல்கள்
--------------

* பியாண்ட் ஐன்ஸ்டின் (1987)
* ஹைப்பர் ஸ்பேஸ் (1994)
* விசன்ஸ் (1998)
* ஐன்ஸ்டின் காஸ்மாஸ் (2004)
* பாரல்லல்  வர்ல்ட்ஸ் (2004)
* பிசிக்ஸ் ஆப் தி இம்பாசிபில் (2008)
* பிசிக்ஸ் ஆப் தி  பியூச்சர் (2011)
* தி பியூச்சர் ஆப் தி மைண்ட் (2014)

மேற்கோள்
--------

1. ↑  Michio Kaku – Time: 3 – Earthtime, BBC MMIV
2. ↑  Kaku, Michio (1994). *Hyperspace: a scientific odyssey through parallel universes, time warps, and the tenth dimension*. Oxford University Press US. பக். 146. பன்னாட்டுத் தரப்புத்தக எண்:0-19-508514-0. .
3. ↑  Kaku, Michio. "Ghost-free formulation of quantum gravity in the light-cone gauge." *Nuclear Physics B* 91.1 (1975): 99–108.
4. ↑  Kaku, M. P. K. Townsend, and P. Van Nieuwenhuizen. "Gauge theory of the conformal and superconformal group." *Physics Letters B* 69.3 (1977): 304–308.
5. ↑  "Notable books of 1994". *த நியூயார்க் டைம்ஸ்*. December 4, 1994.. பார்த்த நாள்: 20 September 2010.
**கிலோகலோரி/மோல்** என்பது குறிப்பிட்ட எண்ணிக்கையிலான மூலக்கூறுகள், அணுக்கள்  அல்லது இதைப் போன்ற அடிப்படைத் துகள்களைப் பொறுத்து ஆற்றலின் அளவை அளவிடப் பயன்படும் ஒரு அலகு ஆகும். இது ஒரு மோல் பொருளொன்றினுடைய ஒரு கிலோகலோரி ஆற்றல்(1000 வெப்பவேதியியல் கிராம் கலோரிகள்)  என வரையறுக்கப்படுகிறது. ஒரு பொருளொன்றின் ஒரு மோல் என்பது அவகாதரோ எண் அளவிலான மூலக்கூறுகள் அல்லது அணுக்கள் அல்லது அயனிகள் கொண்ட பொருளின் அளவாகும். இது சுருக்கமாக, "கிலோகலோரி/மோல்" அல்லது "கிலோகலோரிமோல்−1" என குறிக்கப்படுகிறது. அளவீட்டு வாயிலாக கூறப்படும் போது, ஒரு கிலோகலோரி/மோல் என்பது ஒரு மோல் வினைக்காரணிகளின் வினையின் விளைவாக, ஒரு லிட்டர் நீருடைய (ஒரு கிலோகிராம் நிறையுள்ள) வெப்பநிலையை ஒரு செல்சியசு அளவிற்கு வெப்பநிலையை உணர்த்தத் தேவைப்படும் வெப்ப ஆற்றலைக் குறிப்பிடுகிறது.

அனைத்துலக முறை அலகுகளின்படி, ஒரு கிலோகலோரி/மோல் என்பது 4.184 கிலோயூல்கள்/மோல், அல்லது 6979694770000000000♠6.9477×10−216.9477×10−21ஜல்கள்/மூலக்கூறு, அல்லது 0.043 இலத்திரன்வோல்ட்/மூலக்கூறு ஆகியவற்றுக்குச் சமமானதாகும். அறை வெப்பநிலையில்  (25 °ெசல்சியசு, 77 °பாரன்ஹீட், அல்லது 298.15 ெகல்வின்) இது 1.688 போல்ட்சுமேன் சமன்பாட்டின் *kT* கூறு அலகுகளுக்குச் சமமானதாகும்.

இந்த அலகானது அனைத்துலக முறை அலகுகளில் ஒன்றாக இல்லாவிடினும் இன்றும் பரவலாக வெப்ப இயக்கவியல் அளவுகளான வெப்ப இயக்கவியல் கட்டிலா ஆற்றல், ஆவியாதல் உள்ளீட்டு வெப்பம், உருகுதலின் உள்ளுறை வெப்பம் மற்றும் மின்மமாக்கும் ஆற்றல் போன்றவற்றைக் குறிப்பிட வேதியியலில் பயன்படுத்தப்படுகிறது. இதற்கான காரணமானது,  இந்த அலகானது, ஒரு வேதி வினையில் நேரடியாக அளவீட்டில் பயன்படுத்தப்படும் அலகுகளைக்  கொண்டுள்ளதால் ஏற்படும் எளிமைத்தன்மையேயாகும்.

மேற்கோள்கள்
-----------

1. ↑  Bach, Robert D. (2006). "General and Theoretical Aspects of the Peroxide Group". in Rappoport, Zvi. *The Chemistry of Peroxides, Volume 2*. Chichester: Wiley. பக். 12. பன்னாட்டுத் தரப்புத்தக எண்:9780470862759. .
**சூரசேனதேசம்** சந்திர வமிசத்தில் பிறந்து சூரத்தன்மை பொருந்திய படைகளைச் சேர்த்தும், தானும் அதிதீர, வீர, சூரனாய் அரசாண்ட அரசன் சூரசேனன். அவனது ஆட்சிக்குட் பட்ட பகுதி சூரசேனதேசமாயிற்று.

இருப்பிடம்
----------

குருதேசத்திற்கு தெற்கிலும், குந்தலதேசத்தின் வடபூமியின் கிழக்கிலும், யமுனை நதியின் மேற்கு கரையில் சால்வதேசத்திற்கு நேர் கிழக்கிலும், பரந்துவிரிந்த நிலபரப்பானது. இத்தேசத்தின் பூமி அமைப்பு மட்டமானது, மிகவும் தாழ்ந்து யமுனையின் நீர்மட்டத்திற்கு கீழ்பட்டதாகவே இருக்கும்.

பருவ நிலை
---------

இந்த தேசத்தில் குளிர், பனி அதிகமாக இருக்காது, மழை மாத்திரம் சித்திரை, வைகாசி மாதம் முதல் புரட்டாசி மாதம் முடிய விடாமல் பெய்துகொண்டே இருக்கும். விசுவாமித்திரர் ஆசிரமம் இந்த தேசத்தின் தென்மேற்கில் புஷ்கரம் என்ற ஏரியின் கரையில் இன்றும் உள்ளது( ஆண்டு 1918).

மலை, காடு, மிருகங்கள்
---------------------

இந்த தேசத்தின் வடக்கேயும், சிறிய மலைகள் உண்டு, இம்மலைகளில் மிக முக்கியமானது கோவர்த்தனம் ஆகும். மலையின் அடிவாரத்திலிருந்து பரந்து விரிந்த காடுகளும், அவைகளில் வெண்மையான பசுக்களும், நீலப்பசுக்களும், அதிகமான தாமரைக் குளங்களும், சரபுன்னை, புந்நாகம், தேவலிங்கை, கடம்பு, நாவல், மா, பலா, கொங்கு, குடசம் என்னும் குடமல்லிகை, செண்பகம், பாரிசாதம் ஆகிய மரங்கள் ஏராளமாய் இருக்கும்.

ஆறு வித ருது
------------

ஒரு ருதுவிற்கு இரண்டு, மாதங்கள் வீதம் ஆறு ருதுக்கள் இருந்துள்ளது. அவை 

| வரிசை எண் | ருதுவின் பெயர் | தமிழ் மாதங்கள் 
  |
| --- | --- | --- |
| 1 | வசந்த ருது | சித்திரை, வைகாசி 
  |
| 2 | கிரீசுமருது | ஆனி, ஆடி
  |
| 3 | வருசருது | ஆவனி, புரட்டாசி
  |
| 4 | சரத்ருது | ஐப்பசி, கார்த்திகை
  |
| 5 | கேமந்தருது | மார்கழி, தை
  |
| 6 | சிசிரருது | மாசி, பங்குனி
  |

நதிகள்
------

இந்த தேசத்தின் வடக்கிலும் கிழக்கிலும் மிக ஆழமானதும், கருமையான நிறமுடைய நீர் நிறைந்து ஓடுகிற ஜீவ நதியான யமுனையும், இத்தேசத்தின் மேற்கிலிருந்து **கோவர்த்தன** மலையிலிருந்து சிறு, சிறு நீர் ஓடைகள் ஓடி, யமுனை நதியுடன் கலந்து விடும் நதிகள் முக்கியமானவை.

விளைபொருள்
----------

இந்த தேசத்தில் நெல், கோதுமை, கரும்பு முதலியனவும், தாம்பரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.

நகரம்
-----

**மதுரை** இத்தேசத்தின் முக்கிய நகராகும். இந்நகரத்திற்கு கிழக்கில் சிற்ப சாத்திர முறைப்படி கட்டிய கோட்டைகள், பெரிய, பெரிய அரண்மனைகள், நிறைந்த **கோகுலம்** என்ற நகரமும் இருந்துள்ளன. இந்த கோகுலத்தை **திருவாய்ப்படி** என பெரியாழ்வாரால் பெயர் சூட்டப்பட்டுள்ளது.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 65 -
**பிபி பிமல் கவுர்** (*Bibal Kaur Khalsa*) (இறப்பு: 1991) ஓர் இந்திய அரசியல்வாதியும், இந்திரா காந்தியைக் கொலை செய்த இரு கொலையளிகளுள் ஒருவரான பியாந்த் சிங்கின் மனைவியும் ஆவார்.

பின்னணி
-------

இவரது கணவர் முன்னாள் பிரதமர் இந்திரா காந்தியை படுகொலை செய்தபோது பிபி பிமல் கவுர் *லேடி ஹார்டிங் மருத்துவக் கல்லூரியில்* ஒரு செவிலியராகப் பணிபுரிந்து கொண்டிருந்தார். படுகொலை நடந்த உடனேயே இவர் இந்திய பாதுகாப்பு படையினரால் தேடுதலுக்கு ஆளானார். இவர் தனது குழந்தைகளான அம்ரித், சரப்ஜீத், ஜாஸ்ஸி ஆகியோரை வீட்டில் விட்டுவிட்டு பல நாட்கள் காணாமல் போனார். தம்தாமி தக்சல் என்ற சீக்கிய மரபு சார்ந்த கல்வி அமைப்பானது இவரது குழந்தைகளின் கல்விக்காக இரண்டு ஆண்டுகளுக்கான செலவினைக் கொடுத்தனர்.

போராட்டம்
---------

பிமல் கவுர் பின்னர் குருத்துவார் ஒன்றில் தீக்குளிக்கப் போவதாக பேசிய பேச்சுக்காக கைது செய்யப்பட்டு இரண்டு ஆண்டுகள் சிறையில் அடைக்கப்பட்டார். 1986 ஆம் ஆண்டு சூன் 4 ஆம் நாள் தனக்கு 35 வயதாக இருந்தபோது, அமிர்தசரசு பொற்கோயிலில் நடத்தப்பட் புளூஸ்டார் நடவடிக்கையை எதிர்த்து இருநூறுக்கும் மேற்பட்ட ஆயுதமேந்திய கலகக்காரர்கள் கூட்டத்துடன் நுழைந்தார். இக்கூட்டம் காலிஸ்தானுக்கு ஆதரவான முழக்கங்களை எழுப்பியது. அப்போது முதல்வராயிருந்த மிதவாதப் போக்கு கொண்ட சுர்ஜித் சிங் பர்னாலாவை கொலை செய்யப்போவதாக பகிரங்கமாக அச்சுறுத்தியது. இதில் ஒரு காவலர் கொல்லப்பட்டார். மேலும், 7 பேர் காயமடைந்தனர். பல பத்திரிகையாளர்கள், சுமார் பன்னிரெண்டு காவலரின் மரணத்தைக் கண்டும் மௌனமாகவே இருந்தனர்.

அரசியல்
-------

பின்னர், இவர் ரூப்நகர் மக்களவைத் தொகுதியிலிருந்து மக்களவை உறுப்பினராக தேர்ந்தெடுக்கப்பட்டார். இவரது மாமனார், பியாந்த் சிங்கின் தந்தை, சுச்சா சிங் மலோவா நாடாளுமன்ற உறுப்பினராக இருந்தார்.
இவரது மகன் சர்ப்ஜித் சிங், சிம்ரஞ்சித் சிங் மான் தலைமையிலான சிரோன்மணி அகாலிதளம் (ஏ) கட்சியின் சார்பில், 2004 ஆம் ஆண்டில் பஞ்சாப்பில் உள்ள மானசாவின் பட்டிண்டா தொகுதியிலிருந்து மக்களவைக்குப் போட்டியிட பரிந்துரைக்கப்பட்டார்.

சர்ச்சை மரணம்
-------------

இவர் 1991 ஆம் ஆண்டு செப்டம்பர் 2 ஆம் நாள் இறந்தார்.
பிமல் கவுரின் மரணத்தில் மர்மம் மறைந்துள்ளதாக பேசப்பட்டது. பத்திரிகைகளின் முதல் கட்ட அறிக்கைகள் பிமல் கல்சா சயனைடு உட்கொண்டதாகக் குறிப்பிட்டது. இவரது பராமரிப்பில் சிறு குழந்தைகள் இருந்ததால், "பலவந்தமாக சயனைடு வழங்கப்பட்டதா?" என்ற சந்தேகம் உடனடியாக எழுந்தது. இதனையடுத்து, இவர் துணிகளை சலவை செய்து மின் இஸ்திரிப்பெட்டியைப் பயன்படுத்திய போது மின்அதிர்ச்சியின் காரணமாக இறந்ததாக காவல்துறை இவரது மரணத்தில் உள்ள மர்மத்தை முடித்து வைத்தனர். பொதுவாக 13 வயது சிறுவன் ஒருவன் இந்த வேலையைச் செய்து வந்தார். ஆனால் இந்தச் சிறுவன் பிமல் கவுர் இறக்கும் போது வீட்டில் இல்லை. இவரது வீட்டின் அருகிலுள்ள உறவினர் பிரேதப் பரிசோதனையைக்கு கோரினார். சாதாரணமான சூழ்நிலையில், காவல்துறை கோரிக்கையின் பேரில் பிரேதப் பரிசோதனையை நடத்த வேண்டிய கட்டாயத்தில் இருந்தது. இருப்பினும், காவல்துறை இதை மறுத்துவிட்டது.

மேற்கோள்கள்
-----------

1. ↑   Playing at Grown-Ups FEAR has been their childhood companion
2. ↑  SIKHS SOUGHT IN SLAYING, NYTimes 6 June 1986
3. ↑  Assassin’s Widow Charged With Murder After Rioting In Golden Temple, June 5, 1986
4. ↑  Fighting for Faith and Nation: Dialogues with Sikh Militants By Cynthia Keppley Mahmood, p. 136 Published 1996
5. ↑  The Tribune, Chandigarh, India - Punjab
6. ↑  Inderjit Singh Jaijee, Politics of Genocide, Pg 119-120
இஃபாத் அரா
**ஷம்சன் நஹர் இஃபாத் அரா** (Shamsun Nahar Iffat Ara வங்காள மொழி: (ইফ্‌ফাত আরা ), **இஃபாத் அரா என்று** பொதுவாக அழைக்கப்படும் இவர் ஒரு எழுத்தாளர், சமூக ஆர்வலர் மற்றும் வங்களாதேசத்தின் இலக்கிய அமைப்பாளர் ஆவார். 1950 களின் பிற்பகுதியில் *ஆசாத்* உள்ளிட்ட நாட்டின் முன்னணி செய்தித்தாளில் சிறுகதைகள் எழுதி வெளியிடத் தொடங்கியபோது அவரது இலக்கிய வாழ்க்கை தொடங்கியது. இவரின் உடல் உபாதைகளையும் பொருட்படுத்தாது தொடர்ந்து எழுத்துப் பணியினை மேற்கொண்டு வருகிறார்.

வாழ்க்கை மற்றும் கல்வி
----------------------

இஃபாத் அரா 1939 இல் மைமென்சிங் நகரில் மலவி குவாசி அப்துல் ஹக்கீம் மற்றும் மொசம்மத் ஹஜெரா கத்துன் ஆகியோருக்கு மகளாகப் பிறந்தார். பள்ளிகளில் சென்று கல்வி கற்பதற்காக இவர் கடுமையாகப் போராடினார். முதலில் குர்ஆனைப் படிக்க அரபு மொழியைக் கற்றுக்கொண்டார். பின்னர் அவர் ஆரம்பக் கல்விக்காக முஸ்லிம் பெண்கள் பள்ளிக்குச் சென்றார். அவளுடைய ஆரம்பக் கல்வி முடிந்ததும் அவரை உயர்கல்வி பயில இவரின் தந்தை முயற்சிக்கவில்லை. அந்த நேரத்தில், சிறுமிகளுக்கான உயர் கல்வி என்பது அவசியம் என்பது குறித்தான விழிப்புணர்வு இல்லை. கல்வியைத் தொடர தனது பெற்றோர் அனுமதிக்கவில்லை எனில் தான் தற்கொலை செய்து கொள்ளப் போவதாக மிரட்டினார், பின்னர் வித்யாமோய் அரசு மகளிர் உயர்நிலப் பள்ளியில் இவர் அனுமதிக்கப்பட்டார். ஆனால் அவர் உயர்நிலைப் பள்ளியை முடிப்பதற்குள், இளம் வழக்கறிஞரும் அரசியல்வாதியுமான அப்துல் லத்தீப் தாலுக்தர் என்பவரை மணந்தார். ஆனால் அதற்கு அடுத்த ஆண்டே இவர் மெட்ரிகுலேசன் தேர்வினை எழுதினார். பின்னர், அவர் முமினுனேசா மகளிர் கல்லூரியில் தேர்ச்சி பெற்றார். 1966 ஆம் ஆண்டில் அவர் அதே கல்லூரியில் பட்டம் பெற்றார். அதன் பின்னர் பி. எட் பட்டம் படிக்கத் தொடங்கினார்.பின்பு அனந்த மோகன் கல்லூரியில் பெங்காலி மொழியில் முதுகலைப் பட்டம் பெற்றார்

ஆளுமை மற்றும் தத்துவம்
----------------------

இவருக்கு தனது பணியே வாழ்க்கை. அவரின் வழ்க்கையே அவரின் பணி என்று வாழ்ந்தார்.இவர் பெண் சுதந்திரமாக வாழ வேண்டும் என்பதில் தெளிவான குறிக்கோளைக் கொண்டிருந்தார். ஆனால் திருமணம் என்பது பெண்களின் சுதந்திரத்தினைப் பாதிக்காது என்ற கருத்தினையும் கொண்டிருந்தார்.இவருக்கு மூன்று குழந்தைகள் உள்ளனர். இவர் இசுலாம் மதம் இசுலாம் பெண்கள் நவீன வாழ்க்கையில் வாழ்வதற்கு துணை நிற்கவில்லை எனக் கருதினார். மைமென்சிங் நகரில் உள்ள அவரது இல்லத்தில், இளம் எழுத்தாளர்கள் மற்றும் இலக்கியத் தொழிலாளர்களை ஊக்கப் படுத்துதல், தோட்டக்கலை போன்றவற்றின் மூலம் தனது ஓய்வு நேரத்தை செலவிட்டார்.

சமூக பணிகள்
-----------

இவர் 1966 ஆம் ஆண்டில் அனைத்து பாகிஸ்தான் பெண்கள் சங்கத்தின் உறுப்பினர்களுடன் பெண்களுக்கான சமூக நல நடவடிக்கைகளில் ஈடுபட்டார். 1971 இல் வங்காளதேசம் உருவான பிறகு இவர் எழுத்தாளர் ஹெலினா கான், சூஃபியா கரீம் மற்றும் அரசியல்வாதி மரியம் ஹாஷிமுதீன் போன்றவர்களுடன் இணைந்து *மஹிலா சமிதி எனும் அமைப்பினை உருவாக்கினார்.* 1988 ஆம் ஆண்டில் மைமென்சிங்கில் உதயன் உயர்நிலைப் பள்ளியை நிறுவுவதில் இவர் கணிசமான பங்களிப்பை வழங்கினார். தனது திருமணத்திற்குப் பிறகு பல அரசியல் தொடர்பான நிகழ்வுகளில் கலந்து கொண்டுள்ளார். ஆனால் இவர் தீவிர அரசியலில் தற்போது வரை ஈடுபடவில்லை.

சான்றுகள்
---------

1. ↑  Islam, Aminul (1 February 2007). "Iffat Ara: Writing from the Margins". 10 February 2007 அன்று மூலம் பரணிடப்பட்டது.
Qillqatani (Aymara qillqaña எழுதுவதற்கு, -ஒரு பின்னொட்டியை குறிப்பிடுவதற்கு ஒரு பின்னொட்டு, -அதைக் குறிப்பிடுவதற்கு ஒரு பின்னொட்டு, "எழுதப்பட்ட ஒன்றைக் கொண்டது", க்லேகாடானி, க்வெலிகாணி என மொழிபெயர்க்கப்படும்), பெருவில் தொல்பொருள் ஆய்வு மையம். இது நதிக்கு மேலே 5 மீட்டர் (16 அடி) உயரத்தில், சாண்டோ ரோசா மாவட்டத்தில் உள்ள புனோ பிரதேசத்தில், எல் கொலாவோ மாகாணத்தில் உள்ள ரியோ சிலாவுக்கு மேலே அமைந்துள்ளது. கில்ல்காடினி சூழப்பட்ட சூழலுடன் சூழப்பட்டுள்ளது.

இந்த தளம் பெருவின் தேசிய கலாச்சார பாரம்பரியம் (பத்ரிமோனிச கலாச்சார) அறிவிக்கப்பட்டது. அதன் விரிவான ராக் ஆர்ட் பேனல்களுக்கு Qillqatani அறியப்படுகிறது

தொல்பொருளியல்
-------------

டைட்டாககா ஏரியின் முதல் தொல்பொருள் தளம் கிளைக்கடானி முறையாக தோண்டியெடுக்கப்பட்டது. இந்த இடத்தில் 36 தொன்மையான கலாச்சாரங்களை தொல்பொருள் ஆராய்ச்சியாளர்கள் கண்டறிந்துள்ளனர். 7500 முதல் 4000 பிபி வரை, குயில்காட்டானி வேட்டைக்காரர்களால் பருவகால முகாமையாளராக வசித்து வந்தார். இந்த ஆரம்பகால வசிப்பிடர்கள் பெரும்பாலும் ஒட்டகவிதைகளை வேட்டையாடினர், மேலும் சிலர் மான். 3660 BP முதல், குயில்காட்டானி குடிமகனான ஒட்டக மேட்டுக்குடிகளால் குடியேற்றப்பட்டார், அவர் வீடுகளை கட்டியெழுப்பினார் மற்றும் நீண்ட காலமாக அந்த இடத்தை ஆக்கிரமித்துக்கொண்டார். செனபோடியம் பெற குறைந்த மனப்பான்மையில் இருந்து வந்த மக்களுடன் இந்த பிற்பகுதி மக்களும் வர்த்தகம் தொடங்கியது.

குறிப்புகள்
-----------

1. ↑  "Exotic Goods, Chivay Obsidian, and Sociopolitical Change in the South-Central Andes (eScholarship)". Escholarship.org. March 11, 2017 அன்று பார்க்கப்பட்டது.
2. 1 2 3 4  Peregrine 2001.

நூற்பட்டியல்
------------

* Peregrine, Peter N. தொகுப்பாசிரியர் (2001). *Encyclopedia of Prehistory Volume 7: South America*.

வெளி இணைப்புகள்
---------------

* Spatial and Temporal Variation in Stone Raw Material Provisioning in the Chivay Obsidian Source Area